**KÚPNA ZMLUVA**

uzatvorená v zmysle § 588 a nasl. Občianskeho zákonníka medzi zmluvnými stranami:

**predávajúci**: Obec Riečka

sídlo: 974 01 Riečka, Hlavná 125/2,

zastúpená: Ing. Mariánom Spišiakom, starostom obce Riečka

IČO: 00313785

(ďalej len „**predávajúci**“)

a

**kupujúci**:

1/ **Jozef Holub**,

dátum narodenia:

r.č.:

trvale bytom:

a manž.

2/ **Gabriela Holubová**,

dátum narodenia :

r.č.:

trvale bytom:

(ďalej len „**kupujúci**“ a spolu s predávajúcim ďalej len „zmluvné strany“)

sa dohodli na uzatvorení tejto kúpnej zmluvy:

**Článok l - Predmet zmluvy**

1. Predmetom zmluvy je prevod vlastníctva k nehnuteľnosti vo výlučnom vlastníctve predávajúceho: parc.č. KN-E 627/8 záhrada o výmere 37 m2, zameraná GP: číslo 52295923-11/2019 zo dňa 23.4.2019, nachádzajúca sa v katastrálnom území Riečka, okres Banská Bystrica, obec Riečka (ďalej aj „nehnuteľnosť“).
2. Kupujúci kupujú nehnuteľnosť v  celosti do bezpodielového spoluvlastníctva manželov a zaväzujú sa za ňu zaplatiť kúpnu cenu.

**Článok II**

Kupujúci vyhlasujú, že pred uzavretím tejto zmluvy sa oboznámili so stavom nehnuteľnosti, jej stav im je dobre známy a v tomto stave ju kupujú.

**Článok III**

Obecné zastupiteľstvo uznesením č. 2-7/2019 zo dňa 25.4.2019 udelilo súhlas s predajom pozemku kupujúcim.

Kúpna zmluva je zverejnená na webovej stránke obce : www.riecka.sk.

**Článok IV - Kúpna cena a platobné podmienky**

1. Zmluvné strany sa dohodli na kúpnej cene stanovenej dohodou vo výške 10€/m2, t.j. celková kúpna cena je 370,- EUR (slovom: Tristosedemdesiat Eur).
2. Zmluvné strany sa dohodli, že kúpna cena bude uhradená v plnej výške v hotovosti do pokladne Obecného úradu v Riečke, pri podpise tejto zmluvy.
3. Správne poplatky spojené so zápisom – vkladom vlastníckeho práva k nehnuteľnosti hradia v plnej výške kupujúci.

**Článok V - Právne záruky**

Predávajúci sa zaručuje, že:

1. nehnuteľnosť sa nachádza v jeho výlučnom vlastníctve,
2. je oprávnený s nehnuteľnosťou plne disponovať,
3. na nehnuteľnosti neviaznu žiadne záložné práva, akékoľvek iné ťarchy, akékoľvek práva tretích osôb, vrátane vecných bremien, nájomných práv a iných práv, nie sú a nebudú urobené žiadne opatrenia a kroky zo strany predávajúceho k zriadeniu takýchto práv k nehnuteľnosti,
4. na nehnuteľnosti neboli uplatnené žiadne nároky podľa osobitných právnych predpisov,
5. vlastníctvo predávajúceho k nehnuteľnosti nie je nijako ovplyvnené žiadnou dohodou s treťou stranou,
6. nebolo rozhodnuté o vyvlastnení nehnuteľnosti, odstránení nehnuteľnosti, alebo o zmene jej využitia, ani nebolo začaté a neprebieha žiadne súdne, správne ani iné konanie, ktorého dôsledkom by došlo k vyvlastneniu alebo odstráneniu nehnuteľnosti, alebo ktorým by bolo inak obmedzené vlastnícke právo kupujúceho k nehnuteľnosti,
7. vykoná všetky kroky a vyvinie maximálne úsilie nevyhnutné na to, aby kupujúci nadobudli vlastnícke právo k nehnuteľnosti.

**Článok VI - Nadobudnutie vlastníctva**

1. Zmluvné strany sa dohodli, že návrh na vklad vlastníckeho práva na základe tejto zmluvy podá kupujúci na Katastrálny úrad v Banskej Bystrici, Správu katastra Banská Bystrica bezodkladne po podpise zmluvy.
2. Zmluvné strany berú na vedomie, že podpísaním tejto zmluvy sú svojimi zmluvnými prejavmi viazané až do rozhodnutia Katastrálneho úradu v Banskej Bystrici, Správy katastra Banská Bystrica o povolení alebo zamietnutí vkladu vlastníckeho práva do katastra nehnuteľnosti.
3. Zmluvné strany berú na vedomie, že vlastnícke právo k nehnuteľnosti, vymedzenej v čl. I, nadobudne kupujúci až vkladom do katastra nehnuteľností vedeného Katastrálnym úradom v Banskej Bystrici, Správou katastra Banská Bystrica.
4. V prípade, ak by Katastrálny úrad v Banskej Bystrici, Správa katastra Banská Bystrica rozhodla o zamietnutí návrhu na vklad, sú zmluvné strany podľa § 457 Občianskeho zákonníka povinné vrátiť si vzájomne poskytnuté plnenia bezodkladne.
5. Kupujúci nadobudnú nehnuteľnosť do bezpodielového spoluvlastníctva.

**Článok VII - Záverečné ustanovenia**

1. Účastníci podpisom tejto zmluvy zároveň potvrdzujú, že sú oprávnení s jej predmetom disponovať bez obmedzenia, právny úkon je urobený v predpísanej forme, prejavy vôle sú hodnoverné, dostatočne zrozumiteľné a ich zmluvná voľnosť nie je ničím obmedzená.
2. Zmluvné strany vyhlasujú, že si zmluvu pozorne prečítali, jej obsahu porozumeli a bez výhrad s ňou súhlasia, na znak čoho ju vlastnoručne podpisujú.
3. Táto zmluva je vyhotovená v 5 rovnopisoch, z ktorých každý má platnosť originálu, z toho 2 vyhotovenia pre Katastrálny úrad v Banskej Bystrici, Správu katastra Banská Bystrica, 1 pre kupujúceho a 1 pre predávajúceho.

V Riečke dňa: 24.6.2019

Predávajúci: Kupujúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_  
za Obec Riečka Jozef Holub

Ing. Marián Spišiak – starosta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gabriela Holubová